मित्रता बड़ा अनमोल रतन मिले हाट-बाजार...
फुलवारीशरीफकी बिड़ला कॉलोनी में श्रीमद्भागवत कथा शुक्रवार को सातवें दिन संपन्न हो गया। कथा विश्राम दिवस पर कथावाचक श्रीश्री त्रिपुष्कर जी महाराज ने सातों दिन की कथा का सार सुनाया। साथ ही श्रीकृष्ण-सुदामा प्रसंग सुना कर श्रोताओं को भावविभोर कर दिया।
उन्होंने कहा कि सुख के सब साथी, दुख में कोय...। मित्रता बड़ा अनमोल रतन, मिले हाट-बाजार...। इस दुनिया में दरिद्रता कोई नहीं लेना चाहता। लेकिन, सुदामा जी के प्रति भगवान श्रीकृष्ण का प्रेम ऐसा था कि उन्होंने उनकी दरिद्रता भी ले ली। जब सुदामा अपनी गरीबी से तंग आकर प|ी की सलाह पर अपने बचपन के मित्र श्रीकृष्ण से मिलने पहुंचे, तो द्वारपालों ने द्वार पर ही उन्हें रोक दिया। जब यह सूचना भगवान श्री कृष्ण को मिली, तो वे नंगे पांव दौड़ते हुए द्वार पर आए और सुदामा को गले लगा लिया। ऐसे थे श्री कृष्ण। मित्रता क्या होती है, कृष्ण-सुदामा की दोस्ती इसकी मिसाल है।
भौतिकता के सुख में डूब कर पवित्र संतों का अपमान करने से विपत्ति आती है
कथाके विश्राम दिवस पर महाराज जी ने भगवान श्रीकृष्ण के प्रथम पुत्र प्रद्युम्न और उनके 16 हजार एक सौ 8 विवाह के बारे में विस्तार से चर्चा की। साथ ही वाणासुर की कथा, सुभद्रा हरण, यदुवंशियों को ब्राह्मणों को श्राप की कथा पर भी प्रकाश डाला। कहा कि इन कथाओं से शिक्षा मिलती है कि यदि भौतिकता के सुख में डूब कर पवित्र संतों का अपमान, तिरस्कार करने से विपत्ति आती है। इस मौके पर बिहार विधानसभाध्यक्ष विजय चौधरी, नरेंद्र शर्मा, राजीव कुमार, सीताराम झा, व्यंकटेश रमण समेत कई गणमान्य लोगों ने कथा श्रवण का लाभ उठाया।
त्रिपुष्कर जी महाराज।
hin_Deva hin_Deva hin_Deva hin_Deva hin_Deva awa_Deva